Nils Lexerød

Nils Lexerød (født 7. mars 1976) er en norsk fotballtrener fra Halden som er hovedtrener for Vålerenga Fotball Damer.

Han var assistenttrener i Sparta Sarpsborg i flere år før han fikk rollen som toppspillerutvikler i 2007. Før 2008-sesongen var han en het kandidat til å ta over som hovedtrener for den nye samarbeidsklubben Sarpsborg 08. Han fortsatte derimot som toppspillerutvikler, men vikarierte på flere tidspunkt som hovedtrener.

Etter mange år i Sparta og den nye klubben Sarpsborg 08 ble han senhøsten 2010 ansatt som sportssjef i Kvik Halden. Fra 2013-sesongen kombinerte han rollen som sportssjef med å være hovedtrener for klubben.

I august 2014 ble det kjent at han ga seg som hovedtrener i Kvik Halden for å ta over J19-landslaget etter Jarl Torske.

Lexerød jobbet som leder for topptrenerutanning og kompetanseutvikling i NFF samtidig som han ledet U23-landslaget.

I januar 2022 ble han presentert som ny hovedtrener for Vålerenga Fotball Damer.

Referanser

Eksterne lenker 
 

Norske fotballtrenere
Fotballtrenere for Vålerenga Fotball